**Informasjon til foreldrene**

Hver familie må bidra og det er obligatorisk for alle foresatte å delta på julemarkedet!

**Bidraget består av fire aktiviteter:  
            1. Fellesproduksjon –** noe barnehageavdelingen eller skoleklassen lager i fellesskap.  
            **2. Hjemmelaget bidrag –** noe du lager hjemme eller sammen med noen andre.  
            **3. Bakst –** et bakverk som skal selges i kaféene.  
            **4. Vakt på selve markedet –** hver forelder har hver sin vakt.

**1. Fellesproduksjon: Leveres av representant**Hver barnehageavdeling/klasse produserer en fellesproduksjon av fine varer med høy kvalitet til salg på markedet. Informasjon for tid, sted og hva som skal produseres kommer i fredagsbladet. Om du er i tvil så spør din Julemarkedsrepresentant. Kostnadene til fellesproduksjon dekkes av foreldrene. Hver familie deltar i en fellesproduksjon..

**2. Hjemmelaget bidrag: Leveres onsdagen før markedet i skolens foajé mellom kl. 19-21**Hjemmelaget bidrag består av at man lager noe hjemme. Bruk fantasien eller spør noen foreldre som har gjort det før. Noen eksempler: konfekt, syltetøy, strikkelue, ullvotter, kniv, krabbesnører, stylter etc. Du har en hjemmeproduksjon uavhengig av hvor mange barn du har i skole og barnehage.

Vi oppfordrer personer som er gode på å lage noen ting til å f.eks. danne grupper med flere foreldre, vi har for eksempel produksjon av buer og andre gjenstander. Ta gjerne kontakt med julemarkedskomiteen så hjelper de med å organisere gruppen din. Kostnader dekkes av foreldrene i den aktuelle gruppen.

**3. Bakst: Leveres lørdag morgen mellom 09.00 og 10.30 på skolens kjøkken**Julemarkedet har mange kafeer. Foreldrene får beskjed via bakeliste om hva de skal bake (brød, pai, kake, kjeks e.l.) i Fredagsbladet og på skolens hjemmesider.

**4. Vakt: Følg med på liste som kommer i Fredagsbladet**  
Vakt på fredag innebærer sjauing, innrede boder og gjøre alt klart for markedet. Vakt på lørdag kan for eksempel være å stå i en av salgsbodene ute eller inne, i en av kafeene, juleverksted for barn eller rydding og vasking i etterkant av markedet. Julemarkedet er ifølge skolereglementet en obligatorisk skoledag for elever, lærere og alle foreldre. Generelle vakttider er:

* Fredag kl. 17-ferdig
* Lørdag kl. 10-13.15/ 13-16.15/ 16-ferdig.
* Med unntak av noen poster som har egne tider.

Da er du i mål med dine bidrag!

**Tusen takk skal du ha – vi hadde ikke klart det uten deg!**hk.julemarked.nesodden@gmail.com